Næsebor betegner de to åbninger, der er i næsen hos et menneske eller et dyr, og som fører ind til næsehulen. De to næsebor adskilles af næsevæggen.  Næseborene fungerer som lufttilgang og som udløb for snot, ligesom de er et central element i evnen til at opfange dufte. Visse dyr, eksempelvis sæler, kan lukke næseborene. Hos mange pattedyr spiller næseborene desuden en rolle for vand- og temperaturbalancen.